stanford-oval/wikipedia huggingface dataset:
מרינה ראטנר
פרסים ואותות כבוד

1993 – פרס אוסטרובסקי
1992 – חברה באקדמיה האמריקאית לאמנויות ולמדעים
1993 – חברה באקדמיה הלאומית למדעים של ארצות הברית
1994 – פרס ג'ון ג'יי. קארטי לקידום המדע (אנ'), מטעם האקדמיה הלאומית למדעים של ארצות הברית: על הוכחת ההשערות של ראגונאתאן (Raghunathan's conjecture) בתורת המספרים
 באותה שנה הרצתה במליאת הקונגרס הבינלאומי למתמטיקה בציריך על האינטראקציות בין התורה הארגודית, חבורות לי ותורת המספרים.
2013 – דוקטור לשם כבוד, האוניברסיטה העברית בירושלים
מבחר כתביה

Strict measure rigidity for unipotent subgroups of solvable groups, Inventiones Mathematicae 101, דצמבר 1990, עמודים 449–482, doi:10.1007/BF01231511
On measure rigidity of unipotent subgroups of semisimple groups, Acta Mathematica 165, דצמבר 1990, עמודים 229–309, doi:10.1007/BF02391906 תבנית:Math reviews תבנית:Zbl
Interactions between ergodic theory, Lie groups, and number theory, Proceedings of the International Congress of Mathematicians, Zürich 1994, עמודים 157–182 ), doi:10.1007/978-3-0348-9078-6_13 מסת"ב 978-3-0348-9897-3
לקריאה נוספת

Morris, Dave Witte., Ratner's theorems on unipotent flows, Chicago: University of Chicago Press, 2005, ISBN 0-226-53983-0
הערות שוליים

↑  אחותה יוליה (יהודית) פבלובנה רטנר-ביאליה (1935), כימאית, ובעלה ליאוניד, מהנדס אלקטרוניקה, היו מסורבי עלייה מ-1975. היא הייתה פעילה בתנועת הנשים מסורבות העלייה, והצליחה לעלות לישראל עם בן-זוגה ושני בניהם רק כעבור יותר מעשור, בפברואר 1988. בנה מיכאל בּיַאלי (אחיינה של מרינה ראטנר) הוא פרופסור במחלקה למתמטיקה טהורה באוניברסיטת תל אביב.
↑  Marina Ratner (1938 - 2017), mathshistory.st-andrews.ac.uk (באנגלית)
↑  Larry Riddle, Marina Ratner, www.agnesscott.edu (באנגלית)
↑  John J. Carty Award for the Advancement of Science, www.nasonline.org (באנגלית)
↑  list of the main invited speakers and the titles of their lectures to the Congress, mathshistory.st-andrews.ac.uk (באנגלית)
| --- | --- |
בקרת זהויות :  MGP: 32902
מנזיני

| --- | --- |
בית מלון Ex Tum's George במנזיני
בית מלון Ex Tum's George במנזיני
 מדינה:  אסוואטיני אסוואטיני
 מחוז:  מחוז מנזיני
 תאריך ייסוד:  1885
 גובה:  686 מטרים
 אוכלוסייה:  ‏
  ‑ בעיר:  110,508 (2005)
 קואורדינטות:  26°19′S 31°08′E﻿ / ﻿26.317°S 31.133°E﻿ / -26.317; 31.133
 אזור זמן:  UTC +2
  מפת מיקום  מפה מפורטת   (למפת אסוואטיני מוגדלת) מבבנה ביג בנד מ ו ז מ ב י ק  דרום אפריקה מנזיני(למפת אסוואטיני רגילה) מבבנה ביג בנד מ ו ז מ ב י ק  דרום אפריקה מנזיני  he tabBackground:;tabBorder:#aaa;defaultTab:0;
מנזיני (באנגלית: Manzini; בעבר ברמרסדורף) היא עיר באסוואטיני ובירת מחוז מנזיני. מנזיני מהווה את המרכז האורבני השני בגודלו באסוואטיני, אחרי מבבנה, ואוכלוסייתו נאמדת בכ-110,000 תושבים (נכון לשנת 2008). העיר נמצאת במרכז הגאוגרפי של אסוואטיני.
היסטוריה

מנזיני החלה כתחנת סחר בשנת 1885 והוכרזה כעיירה בשנת 1898.
בשנת 1894, מכר ארתור ברמר את בית המלון שהיה בבעלותו בעיירה לרשות הקולוניאלית הבריטית, שניהלה את אסוואטיני החל מאותה שנה, לצורכי הקמת מטה מנהלי לאומי. ארתור ברמר התנה את מכירת המלון בכך שהמושבה תקרא על שמו (דורף באפריקאנס משמעותה "עיירה קטנה"). שמה של העיירה חזר לשמה המקורי, מנזיני, בשנת 1960.
המושבה שימשה כמטה מנהלי קולוניאלי בריטי/בורי החל מ-1890, אך נהרסה ב-1902 במהלך מלחמת הבורים וכתוצאה מכך עבר המטה למבבנה. אולם, ברמרסדורף נשארה כמרכז המסחרי, החקלאי והתחבורתי של אסוואטיני. עקב כך, באותה תקופה נודעה העיירה בכינוי "הטבור" (The Hub).
בשנת 1994, מנזיני הוכרזה כעיר.
ערים תאומות

בריטניה קיגליי, בריטניה
ספרד רמבלה דה לה ויקטוריה, ספרד
ביבליוגרפיה

Hall, James "Speak Manzini: An Autobiography of an African City" (Swaziland, Landmark Publishers, 2000)
Matsebula, J.S.M. "A History of Swaziland" (Cape Town, South Africa, Longman South Africa, 1972)
מרכז אקסא

| --- | --- |

 מידע כללי
 סוג:  גורד שחקים 
 מיקום:  מנהטן 
 מדינה:  ארצות הברית 
 בעלים:  ארגון טראמפ 
 הקמה ובנייה
 תקופת הבנייה:  ?–1986
 תאריך פתיחה רשמי:  1986 
 אדריכל:  Edward Larrabee Barnes 
 מידות
 גובה:  229 מ' 
 שטח:  7,463.2 מטר רבוע
 קומות:  54 
 קואורדינטות:  40°45′42″N 73°58′54″W﻿ / ﻿40.7617°N 73.9818°W﻿ / 40.7617; -73.9818
 787nyc.com
  (למפת ניו יורק מוגדלת) מנהטן הברונקס ברוקלין קווינס סטטן איילנד  ניו ג'רזימרכז אקסא(למפת ניו יורק רגילה) מנהטן הברונקס ברוקלין קווינס סטטן איילנד  ניו ג'רזימרכז אקסא(למפת מנהטן רגילה) מרכז אקסא(למפת מנהטן מוגדלת) מרכז אקסא
 
מרכז אקסא (באנגלית: AXA Center) אשר נקרא במקור "מרכז אקוויטבל" הוא גורד שחקים שגובהו 229 מטרים המצוי בשדרה השביעית מספר 787, ברובע מנהטן של העיר ניו יורק במדינת ניו יורק שבארצות הברית.
במבנה בן 54 הקומות, אודיטוריום ומספר מסעדות. במבואה של המבנה מצוי ציור קיר של האמן רוי ליכטנשטיין שצויר בשנת 1986.
ראו גם

מדיה וקבצים בנושא  בוויקישיתוף
גורדי שחקים בניו יורק
מנות (מסופוטמיה)

מַנֻוַת (Manuwat) הייתה עיר ממלכה שהתקיימה באזור צפון מסופוטמיה במחצית השנייה של האלף השלישי לפני הספירה.
מפת צפון מסופוטמיה
מעמדה המדיני

מַנֻוַת שכנה ככל הנראה על גדת נהר הפרת, בתווך שבין אבלה ממערב ומארי ממזרח. כיוון שמַנֻוַת הייתה מדינת חיץ בין שתי הממלכות היריבות והחזקות ממנה, נאלצו שליטיה לחתום על חוזה ברית ולהכפיף את מדינתם לצד זה או למשנהו.
בארכיון העיר אבלה התגלתה תעודה ובה נוסח חוזה הברית שחתם חֶנַה דַמוּ (Henna Damu), מלך מַנֻוַת, עם מלך מארי. בחוזה הוגדר הגבול בין שתי המדינות, ופורטו ההתחייבויות של מלך מַנֻוַת כלפי מארי. חֶנַה דַמוּ נשבע לקיים ולממן את פולחן האל בשטחו, לשלם מיסים למלך מארי, לשלוח את חייליו לעזרת מארי אם יידרש לעשות זאת, ולעקוב אחרי פעילותם של אויבי מארי (אנשי חַזֻוַן, כַּכְּמִיֻם ו-נִרַר). הוא התחייב להודיע מיד למצודת הגבול של מארי אם יצאו בני עמים אלו לפשיטה על ערי מארי.
בשלב מסוים הפר מלך מַנֻוַת את הברית עם מארי וכרת ברית עם שליט אבלה. החוקרים משערים כי בעת חתימת הברית הזו הציג מלך מַנֻוַת בפני שליטי אבלה את החוזה הקודם שהיה לו עם מלך מארי, וכך הגיעה התעודה לארכיון העיר אבלה.
מתעודות שהתגלו בארכיון אבלה עולה כי מַנֻוַת הייתה עיר מסחר חשובה לאורך נהר הפרת.
מלכי מַנֻוַת

חֶנַה דַמוּ הוא המלך היחידי של מַנֻוַת ששמו ידוע כיום.
מן העולה מתעודות אבלה ניתן להבין כי לעיתים שלטו במַנֻוַת שני מלכים בו זמנית.
לקריאה נוספת

אמנון אלטמן, בריתות מדיניות במזרח הקדום, מוסד ביאליק, ירושלים, 2018, עמ' 154–155.
הערות שוליים

↑  אלטמן, בריתות, עמ' 154
1 2  אלטמן, בריתות, עמ' 155
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מנות (מסופוטמיה)".
מכבי חיפה (שחייה)

מכבי חיפה היא אגודת שחייה בישראל השייכת למכבי חיפה כרמל מחיפה. היא קבוצת השחייה הראשונה שנוסדה בארץ ישראל בשנת 1926 והוותיקה ביותר בישראל. במשך שנים רבות עד קום המדינה, היא הייתה הקבוצה המובילה בארץ ישראל, וגם לאחר קום המדינה הייתה לאחת הקבוצות המובילות בישראל. שחייניות ושחיינים רבים שלה השתייכו לנבחרות ישראל במשך השנים, וייצגו את המדינה בכל התחרויות השחייה הבינלאומיות החשובות ביותר.
היסטוריה

מחלקת השחייה במכבי חיפה נוסדה על ידי אלכס אפשטיין בשנת 1926. היא כללה שחייה וכדורמים. השינוי המקצועי הגדול החל עם עלייתו של מאמן השחייה לארץ ישראל ארנסט וייגלר, שעבר ממכבי תל אביב לחיפה בשנת 1933, ועד למותו הפתאומי בשנת 1938. לאחר מותו לקח את שרביט האימון איזיה פייגנבוים במשך כ-5 עשורים.
בשנת 1935 נחנכה בריכת בת גלים בחיפה, שהייתה בריכת השחייה אולימפית הראשונה שנבנתה בישראל, והייתה הראשונה ששאבה את מי הים הסמוכים, ובכך הייתה לבריכה עם מים מלוחים.
באותן שנים הצטרפו לקבוצה שחייניות ושחיינים רבים, מטובי השחיינים באירופה שברחו מאימת הנאצים, לפני פרוץ מלחמת העולם השנייה, שתרמו ביכולתם וניסיונם הרב: אדית טיין, יהודית דויטש, חנה דויטש, אירנה קרפלס, שלמה הירשברג, זאב ורדי, פרנצי בק ווילהיים ארצי.
בשנת 1948 ניפתחה בריכת שחייה (20x8 מטר) מקורה, על הר הכרמל.
בשנת 1974 זכה דן ברנר שחיין מכבי חיפה בתואר יבשתי, במדליית זהב במשחקי אסיה (טהראן 1974) במשחה ל-100 מטר חופשי, שהיה להישג הטוב ביותר של שחיין ישראלי.
יונתן קופלב אף הוא שחיין מכבי חיפה זכה בתואר היבשתי המכובד ביותר, מדליית זהב באליפות אירופה (דברצן 2012) וגם קבע את תוצאת השנה בעולם (2016) במשחה ל-50 מטר גב, ובכך היה לשחיין הישראלי הראשון והיחידי עד כה (2020) שזוכה בתואר אלוף אירופה בשחייה ומחזיק בתוצאת השנה בעולם.
היסטוריה > שחייניות אולימפיות

אניה גוסטמלסקי (אתונה 2004 ובייג'ינג 2008)
היסטוריה > שחייניים אולימפיים

רון קרמן (מוסקבה 1980) - החמיץ בשל החרם על המשחקים
איתן אורבך (אטלנטה 1996 וסידני 2000)
יואב ברוק (סידני 2000)
יונתן קופלב (לונדון 2012) - החמיץ בשל ניתוח שעבר שבוע לפני המשחקים
מירון חירותי (טוקיו 2020) - החמיץ בשל מגפת הקורונה שדחתה את המשחקים
רון פולונסקי (טוקיו 2020) - החמיץ בשל מגפת הקורונה שדחתה את המשחקים
היסטוריה > שחייניות אלופות ישראל

אדית טיין, יהודית דויטש, אירנה קרפלס יעל ברגהיים, אווה בראונר, זהבה הס, חוה שלמברג, שושנה צולוף, תמר זליג, רבקה קרטין, אורנה בלכמן, נעמי לאופר, חנה אהרוני, עינת גבאי, נטע כהן, אנה וולצ'קוב, לאה פולונסקי, רוני קלט, אביב ברזלי
היסטוריה > שחיינים אלופי ישראל

אלכס אפשטיין, יואב אורבך, שלמה הירשברג, זאב ורדי, טיבי שיין, פרנצי בק, וילהיים ארצי, אורי זרנוב, עוזי בק, דן ברנר, דן פיק, רון קרמן, נדב בטשא, טל משקיף, ערן הירש, עידו מרון, יואב רייטר, אריאל דולינקו, שי לבנת, גיל קיזלר, אורן מלכה
היסטוריה > בעבר

אלכס אפשטיין: 1926–1930
ארנסט וייגלר: 1933–1938
איזיה פייגנבוים: 1938–1984
פריץ מורגנשטרן: 1938–1942
הלמוט בק: 1938–1948
יצחק פיסטינר: 1939–1955
אדית טיין: 1950–1955
שלום מאוטנר: 1957–1964
אורי שפר: 1969–1975
טניה גרינברג: 1972–1976
אהרון יברוב: 1969–1976
צבי אלדר: 1975–1976
יוסף טלקי: 1980–1981
נדב בטשא: 1981–1988
עדי ולפמן: 1985–1989
רון קרמן: 10985–1988
אישטוון פישטי (הונגריה): 1989–1991
ארנון אבני: 1991–1996
נח רם: 1996–2001
טימאה טוט
ניל מזרחי
היסטוריה > בהווה

חנן שטרלינג (מאמן ראשי), פקה נוטינן, יונתן קופלב, אמיר נאור, אביגיל אלישדה, אורן מלכה, ירון כהן, סבטלנה בוקצ'ין, ירון שגלוב, שרה גלילי.
היסטוריה > האגודה מתאמנת בבריכות

סניף ראשי בריכת מכבי - ברכה חדשה עם 8 מסלולים של 2 מטר, סניף בית בירם, קבוצה תחרותית בליאו בק. סניף זכרון יעקב
ראו גם

טיבור שיין
לקריאה נוספת

יובל 90 למכבי חיפה
הערות שוליים

↑  נפתחה בריכת שחיה של מכבי חיפה על הר-הכרמל, הַבֹּקֶר, 5 בספטמבר 1948
מסד נתונים מונחה-עצמים

דוגמה למימוש מסד נתונים מונחה עצמים. בתמונה ניתן לראות שני טיפוסי אובייקטים, ומימוש של הראשון.
מסד נתונים מונחה-עצמים הוא סוג של מסד נתונים, המאפשר שמירה, סידור וקריאה של מידע על פי תכונות העצמים שהמידע מייצג.
הרעיון של מסדי נתונים מונחי עצמים הוצע עוד בתחילת שנות השמונים, והתפתח לאורך השנים.
מאפיינים

במסדי נתונים מונחי-עצמים כל פיסת מידע נשמרת ומטופלת באופן אוטונומי בתוך מסד הנתונים. במסד נתונים מונחה-עצמים קיימת טבלה אחת בלבד שמחזיקה באופן שיטתי את כל העצמים על פי תכונות, כך שכל תכונה ממלאת שורה בטבלה. החלוקה של העצם למרכיביו ממשיכה עד אשר מגיעים לפיסות מידע מינימליות המהוות את הגדרת הטיפוסים הבסיסיים ביותר של השפה. הפרדיגמה הנמצאת מאחורי מסדי נתונים כאלו היא הפוכה מזו המשמשת מסדי נתונים יחסיים.
יתרונות וחסרונות

יתרון בולט הוא שאין צורך להגדיר טבלאות במסד הנתונים והוא זמין לשימוש באופן מיידי. יתרון נוסף הוא נגישות המידע באופן סלקטיבי ולא בהכרח סימטרי, הן להכנסה והן לחיפוש. לדוגמה, מסד נתונים כזה עשוי לתמוך בהכנסות כמו "עבור כל מי שגר בירושלים מלא את העצם לחלוטין ועל כל השאר מלא רק שמות משפחה", או "עבור עצם מסוג פוליסה מלא את כל הנתונים ועבור עצם מסוג סוכן מלא רק את מספר הסוכן". שאילתות כאלה ייתכנו גם במסגרת של שאילתה בודדת והאפשרות הזו עשויה לחסוך בזמן ולתרום לנגישות של המסד.
החיסרון העיקרי של מסד נתונים מונחה-עצמים הוא העמידות שלו לשינויים. זאת מכיוון שכל נתון קשור לאובייקט המוגדר בשפה.
מסדי נתונים משולבים

הפרדיגמה המשולבת היא פרדיגמה המשלבת מאפיינים של מסדי נתונים מונחי עצמים עם מסדי נתונים יחסיים. המאפיין העיקרי של הפרדיגמה הוא שבמסדי נתונים שמבוססים עליה, כל טיפוס בשפה מקבל טבלה משלו. בגישה זו ישנו תיאום בין טיפוסים המוגדרים בשפה לבין המבנה של מסד הנתונים. המסדים הללו מצליחים להתגבר על החסרון של מסדי נתונים מונחי עצמים, ומאפשרים גמישות מרבית לשינויים.
השיטה המקובלת ביותר לבניית מסד חדש בתכנות מונחה-עצמים היא השיטה המשולבת. כקו מנחה עקרוני ניתן לקבוע שככל שהמסד כללי יותר, כך הנגישות אל המידע יותר מהירה אבל תחזוקת המידע פחות איכותית. במילים אחרות, קיים טרייד-אוף בין נגישות המידע לבין הנוחות שבתחזוקת המידע.
ראו גם

NoSQL
מסד נתונים יחסי
הערות שוליים

↑  Rick Grehan, Doug Barry and Roberto V. Zicari, Introduction to ODBMS - Short History, ODBMS
↑  Beat Signer, Introduction to Databases: Object and Object-Relational Databases, ‏דצמבר 2005
↑  Frank Stajano, A Gentle Introduction to Relational and Object Oriented Databases
| --- | --- |
בקרת זהויות :  NLI: 987007541787205171  LCCN: sh88007927
מריאן פאלסקי

| --- | --- |

 לידה:  7 בדצמבר 1881 נאצ'ה, בלארוס 
 פטירה:  8 באוקטובר 1974 (בגיל 92) ורשה, רפובליקת פולין 
 מדינה:  פולין 
 מקום קבורה:  בית הקברות הצבאי פובונזקי 
 השכלה:  אוניברסיטת ורשה 
 מעסיק:  האוניברסיטה היגלונית 
 השקפה דתית:  הכנסייה הרומית-קתולית 
 פרסים והוקרה:  חסיד אומות העולם (24 ביולי 2017)  מסדר נס העבודה, דרגה 2  צלב ההצטיינות המוזהב  מסדר החיוך 
 
מריאן פאלסקי (בפולנית: Marian Falski; 7 בדצמבר 1881 בנאצ'ה, מחוז מינסק, כיום בלארוס – 8 באוקטובר 1974, ורשה, קבור בפובונזקי) היה איש ציבור ואיש חינוך פולני, מחבר ה־Elementarz, ספר לימוד הקריאה הנפוץ עובר השפה הפולני הפופולרי ביותר עבור בתי ספר יסודיים. הוכרז כחסיד אומות העולם.
אָלָה ו (הכלב) אָס. איור מאת יאן רמבובסקי למהדורה הראשונה של ספר לימוד הקריאה (1910)
נולד ליד סלוצק, למד בגימנסיה במינסק, בוגר המכון הפוליטכני בוורשה. בנעוריו השתתף בארגונים לאומיים בלארוסים ותרגם שירים פולניים לבלארוסית. הועלתה השערה בנוגע למעורבותו בחיבור של ספר לימוד הקריאה הראשון של השפה הבלארוסית ("למנטר"), שפורסם בסנקט פטרבורג בשנת 1906 בעילום שם, אם כי יש גם השערות שמישהו אחר חיבר אותו. במחצית השנייה של שנות ה־1900, פאלסקי, שהיה פעיל במפלגה הסוציאליסטית הפולנית הרדיקלית, נעצר על ידי השלטונות הרוסיים.
בשנת 1910 פורסמה בקרקוב הגרסה הראשונה של ספר לימוד הפולנית המפורסם שלו, שנקרא אז עדיין "הוראת קריאה וכתיבה לילדים". ברפובליקה הפולנית השנייה עבד פאלסקי במשרד החינוך והכתות דתיות של פולין, והוא נשאר במערכת החינוך בתקופה הסוציאליסטית, כאשר קיבל את התואר פרופסור ובשנת 1958 עמד בראש המעבדה למבנה וארגון החינוך של האקדמיה הפולנית למדעים.
בשנת 2017 זכו פאלסקי ורעייתו אירנה (לבית אוקסנר) לתואר חסידי אומות העולם על הצלת אלינה מרגוליס, שלימים נישאה למרק אדלמן, אחד ממנהיגי מרד גטו ורשה. פאלסקי הכיר את מרגוליס מילדות ונתן לה במתנה את ספר לימוד הקריאה שלו עם ההקדשה: "לאלה מהמחבר. לאלה יש חתול." (אף שמדות האלה בספר לא הייתה מבוססת עליה).
ספר לימוד הקריאה

במקום לימוד אותיות והברות, פאלסקי הציע להתחיל את הקריאה במשפטים פשוטים שמורכבים ממילים קצרות שמוכרות לילד ושנקראות באותו אופן כפי שהן נכתבות ואינן מכילות אותיות עם סימנים דיאקריטיים ודיגרפים. למשל, ליד תמונה של בובה מול מראה כתוב: Tu stoi lala. I tam stoi lala. Ale to ta sama lala. – "פה עמודת בובה. ושם עומדת בובה. אבל זו אותה הבובה." בהדרגה, המשפטים הופכים מורכבים יותר ומוצגים כללי קריאה חדשים. התלמיד מתוודע לאותיות ולכללים באמצעות הטמעת המילים כמכלול וניתוחן.
בין המלחמות פורסמו עוד כמה גרסאות של ספר לימוד הקריאה, כולל לילדים עירוניים וכפריים, וכן לחיילים שאינם יודעים קרוא וכתוב, עם תמונות אופייניות להוואי צבאי.
לאחר 1945, הספר של פאלסקי הפך לחובה בבית הספר היסודי. במהדורות הבאות הוכנסו רכיבים קטנים יחסית של תעמולה קומוניסטית, כמו גם דיוקנאות של המנהיגים הפוליטיים ביירוט ורוקוסובסקי, שהוסרו לאחר התפטרותם, אך הטקסט הבסיסי נשאר זהה. בנוסף, המהדורות שלאחר המלחמה כללו אגדה מאת אלכסנדר פרדרו ושירי ילדים מאת יוליאן טובים ואנטוני סלונימסקי. המחבר המשיך לערוך את ספר הלימוד עד סוף ימיו: למשל הופיעו בו אזכורים לטיסות בחלל. המהדורה האחרונה של הספר יצאה לאור בשנת 1982, אך במאה העשרים ואחת, הוא החל להיות מודפס מחדש, בעיקר על פי המהדורה של 1971.
ספר לימוד הקריאה > השפעת ספר הלימוד על התרבות הפולנית

את ספר לימוד הקריאה של פאלסקי איירו כמה דורות של אומנים וקליגרפים פולנים, בהם יאן רמבובסקי, ולדיסלב סקוצ'ילאס, תדיאוש גרונובסקי, יאנוש גרביאנסקי ואחרים.
הביטוי Ala ma kota ("לאלה יש חתול") הפך למעין סמל של ספר הלימוד של פאלסקי בתרבות הפולנית. ביטוי כזה היה במהדורות 1930–1949, בגרסאות מאוחרות יותר החתול שייך לילד אולק. הנה כמה מהרמיזות לביטוי הזה:
הסרט המצויר "לאלה יש חתול" מאת לכוסלב מרשלק (1961);
שם הארץ הקסומה של אלאקוטה מאת יאן בז'כווה ("הניצחון של אדון קלאקסה", 1965);
המנגינה "Ala ma kota" מאת יז'י ווזניאק (1972);
סדרת ספרים "אלה מקוטה" עם הדמות המרכזית אלה מקוטה, הסופרת מאלגוז'אטה בודינסקה (2000–2011).
הערות שוליים

↑  "Righteous Among the Nations Honored by Yad Vashem by 1 January 2020" (PDF). אורכב מ-המקור (PDF) ב-2021-10-20. נבדק ב-2021-10-12.
↑  Muzeum Polaków Ratujących Żydów/ Museum of Poles Saving Jews
1 2  "Ala ma kota czyli Elementarz Falskiego". אורכב מ-המקור ב-2021-10-27. נבדק ב-2021-10-14.
| --- | --- |
בקרת זהויות :  NLI: 987007261059005171  PLWABN: 9810646546405606  BIBSYS: 14031452  BnF: cb11470469h (data)  CiNii: DA12108809  GND: 118974211  ISNI: 0000 0001 0986 5367  LCCN: nr89009928  NKC: js2011623109  NLG: 119934  NTA: 114870071  RERO: 02-A014187552  SUDOC: 12727376X  VIAF: 72194312   WorldCat (עם VIAF): 72194312 
גרסאות ספר לימוד הקריאה של פאלסקי למבוגרים: לאזרחים (משמאל) ולחיילים (מימין). איורים של קמיל מאצקביץ'
מפלצות בע"מ (זיכיון)

| --- | --- |
 בימוי:  פיט דוקטר לי אנקריץ' דייוויד סילברמן
 הופק בידי:  פיקסאר אולפני ההנפשה של וולט דיסני
 מדינה:  ארצות הברית 
 שפת הסרט:  אנגלית 
 הכנסות:  ‏$1,269,911,537
 סרטים בסדרה:  מפלצות בע"מ בית ספר למפלצות
 
מפלצות בע"מ בפארק דיסנילנד
מפלצות בע"מ בההרפתקה הקליפורנית של דיסני
מפלצות בע"מ באתר הנופש טוקיו דיסני
מפלצות בע"מ (באנגלית: .Monsters, inc) הוא זיכיון המבוסס על סדרת סרטי הנפשה של חברת וולט דיסני. עלילת הסרטים עוסקת במפעל מפלצות שמפחיד ילדים קטנים, והופך את צרחות האימה שלהם לאנרגיה. הסדרה כוללת שני סרטי קולנוע, "מפלצות בע"מ" (2001) ו"בית ספר למפלצות" (2013), שני קצרים, "המכונית החדשה של מייק" (2003) ו"מסיבת השנה" (2013), וסדרת טלוויזיה אחת, "מפלצות בע"מ בעבודה" (2021).
סרטי הסדרה > מפלצות בע"מ

הסיפור מתמקד במפעל בשם "מפלצות בע"מ" שמפחיד ילדים כדי לספק אנרגיה מצרחותיהם. הסיפור מתחיל כשסאלי ומייק, מפלצות שעובדות במפעל "מפלצות בע"מ", יצאו למפעל בבוקר. הם, כהרגלם, נכנסו לחדרי ילדים קטנים והצליחו להפחיד אותם. רנדי, מפלצת מרושעת בעלת גוף של לטאה שעובד במפעל, ראה את הצלחותיהם של מייק וסאלי וקינא בהם. לאחר העבודה סאלי חזר לביתו. פתאום הוא שם לב שילדה קטנה בשם בו, אותה הוא ניסה להפחיד בזמן העבודה, עקבה אחריו מחדרה עד ביתו.
סאלי ניסה להחזיר את בו לחדרה, אך לא מצא את דלת הכניסה. הוא גילה שרנדי ומר ווטרנוז, מנהל המפעל המרושע, החזיקו את מייק כבן ערובה ושחרר אותו בעזרתה של בו. שלושתם מצאו את דלת חדרה של בו, אך ברגע האחרון עצרו אותם רנדי ומר ווטרנוז. סאלי שוחח עם מר ווטרנוז, והקליט אותו אומר שלא אכפת לו שימותו ילדים בשביל אנרגיה. סאלי חשף את הקלטת בפני האגודה לזכויות הילד, והם אסרו את מר ווטרנוז.
הסרט הכניס $526,366,597 והופץ על ידי חברת וולט דיסני.
סרטי הסדרה > בית ספר למפלצות

הסיפור מתחיל כמה שנים לפני הסרט הראשון. מייק, שהיה תלמיד בבית הספר, ביקר במסגרת סיור בית ספרי ב"מפלצות בע"מ". בסיור, הכיתה פגשה את פרנק מקי, מפחידן שנכנס לעולם האנושי כדי להפחיד את הילדים בלילה, קוצר את הצרחות שלהם, וממיר אותם לאנרגיית גז בעיר "מפלצופוליס". כשפרנק נכנס לחדר של ילד אנושי כדי להפחיד אותו, מייק נכנס יחד איתו לחדר (למרות שהיה לו אסור), בלי שפרנק שם לב. פרנק הצליח להפחיד את הילד ופתאום שם לב שמייק נכנס יחד איתו לחדר. הוא נזף במייק, אבל התרשם מיכולת ההתגנבות שלו. פרנק העניק למייק כובע של סטודנט באוניברסיטת המפלצות כאות הערכה על גבורתו של מייק. לאחר כמה שנים, מייק התחיל ללמוד באוניברסיטת המפלצות, אותה סיים לאחר כמה שנים. בסוף הסרט, מייק מוצג כבוגר האוניברסיטה שעובד במפעל מפלצות בע"מ לאחר שעבר הרפתקאות רבות באוניברסיטה. הסרט השני נגמר בנקודה בה הסרט הראשון מתחיל.
הסרט הכניס $743,559,607 והופץ על ידי חברת וולט דיסני וחברת פיקסאר.
סדרת טלוויזיה > מפלצות בע"מ בעבודה

הסדרה מתרחשת מיד לאחר אירועי הסרט "מפלצות בע"מ". בעיר מפלצופוליס נוצרת אנרגיה חשמלית באמצעות קול צחוק. טיילור טאסקמון, בוגר מכללת המפלצות, עובד בתור מכונאי בצוות המתקנים, וחולם לעבוד יחד עם הגיבורים שלו מייק ווזאבסקי וג'יימס פ. סאליבן. סדרה זו משודרת בדיסני+.
סרטים קצרים > מפלצות בע"מ: המכונית החדשה של מייק

הסרטון עוקב אחר מייק, אשר קנה מכונית חדשה בעלת שישה גלגלים. מייק שכבר לא יכול לחכות להראות אותה לסאליבן, מזמין אותו לנסיעה הראשונה במכונית. במהלך הסרט רואים את הנסיעה של מייק וסאליבן במכונית, ואת העובדה שמייק אינו יודע לשלוט בה.
סרטים קצרים > בית ספר למפלצות: מסיבת השנה

בסרטון זה מייק וסאלי עוזרים לחברי "אוזמה קאפה" לארגן מסיבה ענקית בבית האחווה שלהם תוך שהם מתגנבים לבית האחווה "רואר אומגה רואר" ולוקחים את כל האוכל והאורחים כדי למלא את המסיבה. הם מעבירים את המפלצות דרך דלתות ארונות בחדר שינה של זוג נשוי, ומפריעים שוב ושוב לשנתם.
הכנסות הסרטים

| סרט | תאריך הפצה | הכנסות> בארצות הברית | הכנסות> מחוץ לארצות הברית | הכנסות> ברחבי העולם כולו | דירוג הכנסות> בארצות הברית | דירוג הכנסות> בעולם | תקציב | סימוכין |
| --- | --- | --- | --- | --- | --- | --- | --- | --- |
| מפלצות בע"מ | 2 בנובמבר 2001 | $289,916,256 | $272,900,000 | $562,816,256 | #57 | #99 | $115,000,000 |  |
| בית ספר למפלצות | 21 ביוני 2013 | $268,227,670 | $475,066,843 | $743,294,513 | #63 | #53 | $200,000,000 |  |
| סה"כ | סה"כ | $558,143,926 | $747,966,843 | $1,306,110,769 |  |  | $315,000,000 |  |
ביקורת

| סרט | אתר Rotten Tomatoes | אתר Metacritic |
| --- | --- | --- |
| מפלצות בע"מ | 96% | 79% |
| בית ספר למפלצות | 78% | 65% |
| סיכום דרוגים לממוצע | 87% | 72% |
שני הסרטים זכו לביקורות חיוביות בשני האתרים. באתר Rotten Tomatoes שני הסרטים קיבלו בממוצע ציון 87%, שהוא ציון טוב במיוחד.
משחקי וידאו

בעקבות שני הסרטים נוצרו משחקי וידאו רבים, והם:
| משחק | מערכות הפעלה |
| --- | --- |
מפלצות בע"מ. קבוצת צרחות: פלייסטיישן, Microsoft Windows, פלייסטיישן 2
מפלצות בע"מ. זירת צרחות: GameCube
מפלצות בע"מ: Game boy color,‏ Game boy advance, פלייסטיישן 2
מפלצות בע"מ. ריצה: אייפון, אייפוד טאץ', אייפוד טאץ'
Disney Infinity: פלייסטיישן 3, Xbox 360,‏ Wii,‏ Wii U,‏ נינטנדו 3DS
מתקנים בפארקים של דיסני > מפלצות בע"מ! מייק וסאלי באים להציל!

"מפלצות בע"מ! מייק וסאלי באים להציל!" הוא מתקן בפארק ההרפתקה הקליפורנית של דיסני. המתקן מיועד לילדים קטנים, והוא נמצא בשטח המתקנים שנועדו לגיל הרך. במתקן מופיעות הדמויות מייק וסאלי מהסרטים "מפלצות בע"מ" ו"בית ספר למפלצות" ומצילות את הנוסעים מסכנות.
מתקנים בפארקים של דיסני > מפלצות בע"מ! במת הצחוק של מייק!

הבמה המצחיקה של מייק הוא מתקן בפארק ממלכת הקסם של דיסני באורלנדו. המתקן הוא מופע ישיבה שבו מייק ווזובסקי בכבודו ובעצמו עולה לבמה למופע קומדיה עם בדיחות מאולתרות שבו הוא משתף את הקהל.
הערות שוליים

1 2  "Monsters, Inc". Box Office Mojo. נבדק ב-12 במאי 2013. {{cite web}}:  (עזרה)
↑  "מפלצות בע"מ", במסד הנתונים והביקורות Rotten Tomatoes
↑  "מפלצות בע"מ", במסד הנתונים והביקורות Metacritic
↑  "בית ספר למפלצות", במסד הנתונים והביקורות Rotten Tomatoes
↑  "בית ספר למפלצות", במסד הנתונים והביקורות Metacritic
משה רוזנבליט

| --- | --- |
אין תמונה חופשית
 לידה:  19 בינואר 1890 יאסינה, אוקראינה 
 פטירה:  3 בדצמבר 1989 (בגיל 99) 
 פרסים והוקרה:  יקיר ירושלים (1978) 
 
משה רוזנבליט (19 בינואר 1890 – 3 בדצמבר 1989) היה ממקימי "כפר גדעון" ובוני ירושלים.